**24.03.2020. године**

**(1)**

 На основу члана 63. Став 3. Закона о јавним набавкама («Сл.Гласник РС» бр. 124/12, 14/15 и 68/15) а на захтев заинтересованог лица, у oтвореном поступку јавне набавке сервера за одржавање “PACS“ система за потребе Опште болнице Лесковац, ЈН 11/20-М, даје се:

ОДГОВОР НА ПИТАЊЕ ЗАИНТЕРЕСОВАНОГ ЛИЦА

ПИТАЊЕ:

1. На страни 5 и 6 УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ.75. ЗАКОНА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА дата је и табела

Молим Вас да потврдите да је довољан извод из базе понуђача и изјава са линком за испуњеност обавезних услова, уместо попуњавања дате табеле у тендерској документацији.

Такође молим Вас да потврдите да прихватате слање тендерске документације маилом због новонастале ситуације

Одговор је:

Наручилац је у конкурсној документацији на страни бр.6 дефинисао да потенцијални понуђач треба да достави изјаву којом под пуном материјалном и кривичном одговорношћу потврђује да испуњава тражене услове.

На основу Закона о јавним набавкама и по инструкцијама Управе за јавне набавке, није могуће слање тендерске документације е-маилом.

У складу са Одлуком о проглашењу ванредног стања,  јавно предузеће „Пошта Србије”, почев од 21.03.2020. године, привремено је обуставило обављање Пост-експрес услуга, а пружање универзалних поштанских  услуга је несметано настављено.

Према информацијама које поседујемо, други дистрибутери брзих пошиљака врше пријем и уручење на територији Србије.

У Лесковцу, 24.3.2020.год. Комисија за јавну набавку